text: শেখ হাসিনা সেনানিবাস হচ্ছে বাংলাদেশ সেনাবাহিনীর ৭ম পদাতিক ডিভিশন কার্যালয়ে অবস্থিত একটি পরিকল্পনাধীন সেনানিবাস। এটি পটুয়াখালীর লেবুখালীতে অবস্থিত। এই সেনানিবাস এলাকা ১৫৩২ একর জুড়ে বিস্তৃত। বাংলাদেশ প্রতিরক্ষা মন্ত্রণালয়ের অধীনে এই প্রকল্পটি ২০২১ সালের জুন নাগাদ শেষ হবে।
  
  ইতিহাস 
  "শেখ হাসিনা সেনানিবাস" বাংলাদেশ সরকার কর্তৃক বাংলাদেশের সামরিক বাহিনীকে আধুনিকায়নের দীর্ঘমেয়াদী পরিকল্পনা "ফোর্সেস গোল ২০৩০"-এর অংশ হিসেবে প্রতিষ্ঠিত হয়।
  
  প্রধানমন্ত্রী শেখ হাসিনা ২০১৪ সালে এই প্রকল্পের সবুজ সংকেত দেন। তিনি সর্বপ্রথম ১৬ই জানুয়ারী ২০১৫ সালে বাংলাদেশ সশস্ত্র বাহিনীর একটি শীতকালীন মহড়ায় এটির ঘোষণা দেন।
  
  ১৪ নভেম্বর ২০১৭ সালে জাতীয় অর্থনৈতিক পরিষদের নির্বাহী কমিটি "শেখ হাসিনা সেনানিবাসের প্রতিষ্ঠা, বরিশাল" নামক প্রকল্পের অনুমোদন দেয়। এই সেনানিবাস স্থাপনে ব্যয় ধরা হয় প্রায় ১,৬৯৯ কোটি টাকা।
  
  ৮ ফেব্রুয়ারি ২০১৮ সালে প্রধানমন্ত্রী শেখ হাসিনা এই সেনানিবাসের উদ্বোধন করেন।
  
  তথ্যসূত্র
  
  বিষয়শ্রেণী:বাংলাদেশের সেনানিবাস
title: শেখ হাসিনা সেনানিবাস